Nicole Kramm Caifal

Nicole Kramm Caifal (Santiago, Txile, 1990eko otsailaren 13a) txiletar argazkilari dokumentalista, ikus-entzunezko errealizadorea eta aktibista da. Txileko 8M Koordinadora Feministako giza eskubideen arloko bozeramailea izan zen. 2019ko abenduaren 31ko gauean, 2019ko Txileko protesten testuinguruan, Karabineroen Indar Bereziek balin batez jo zuten ezkerreko begian, eta horren ondorioz begi horretan ikusmenaren % 90 galdu zuen.

2024an, Talentu gaztearen Rodrigo Rojas de Negri argazki-saria eman zioten.

 Biografia 
Nicole Kramm 1990ean jaio zen. Juana Caifal jatorri maputxeko ile-apaintzailearen eta Marcelo Kramm komunikazio teknikariaren alaba da. Ahizpa zaharrago bat du, Katherine, Down-en sindromea duena. Nicole Txileko San Ramón komunan hazi zen.

Lehen hezkuntzako ikasketak La Cisterna komunako Ikastetxe Palestinarrean (Colegio Palestino) egin zituen. 14 urte zituela, analista kimikoa espezialitatea ikasten hasi zen komuna bereko Zientzia eta Teknologiako Lizeoan

Revolución Pingüina deituriko 2006ko ikasleen mobilizazioanTxileko 2006ko ikasleen mobilizazioa, «Revolución Pingüina» (Iraultza pinguinoa) ere deitua, Txileko bigarren hezkuntzako ikasleek hezkuntzarako eskubidearen alde egindako manifestazio masiboen lehen altxamendua izan zen, Augusto Pinocheten diktadura militarrak 1970eko eta 1980ko hamarkadetan ezarritako Txileko hezkuntza-sistemaren pribatizazioari erantzunez. Mobilizazio horiek 2006ko apirila eta ekaina bitartean izan ziren, eta urte bereko irailean eta urrian berpiztu ziren. parte hartu zuen. Haiek izan ziren politikan izan zituen lehen bizipenak, geroko ekintzailea markatuko zutenak.

Kimika ikasten hasi zen Txileko Metropoliko Unibertsitate Teknologikoan, baina 2014an ikasketa horiek utzi zituen. Gero Argazki-kazetaritza eta Zinema dokumentala ikasi zituen, eta Argazkilaritza eta Kamera Zuzendaritzan espezializatu zen. Horren ostean, Kubako San Antonio de los Baños-eko Nazioarteko Eskolan ikasi zuen.

 Ibilbide profesionala 
Bere lanean, batez ere Txile eta Latinoamerikako gizarte-gaiak eta ingurumen-gatazkak ikusarazten jardun du. Gaztetan hasi zen argazkilari lanera hurbiltzen, ikasleen protestetan eta ingurumenekoetan argazkiak ateratzen. 2016an, bere nazioarteko lehen saria lortu zuen Medellín-eko "Los Trabajos y los Días" Latinoamerikako Argazki Dokumentalen Lehiaketan, "Chiloé está privado" izeneko hiru argazkiko seriearekin. Argazki-seriean, 2016ko Chiloeko itsas gorriaren krisiaren ondorioz —Txileko Los Lagos eskualdean inoiz gertatu den ingurumen-hondamendi handiena—, bertako arrantzale eta urpekariek eginiko mobilizazioak islatzen ziren.

2019ko urtarrilean, Alemaniako Redfish eta Ameriketako Estatu Batuetako Anadolu agentziek enkargua emanda, Venezuelara joan zen hango gatazkaren berri ematera. 2019ko otsailean, Cúcutan zegoela, atentatu bat jasan zuen, eta, horren ondorioz, urte hartako ekainean Txilera itzuli behar izan zuen.

2019ko urrian, Txilen manifestazio masiboak (El Estallido Social) hasi ondoren, Kramm beste lankide batzuekin elkartu eta protestei buruzko dokumental bat grabatzeko proiektuari ekin zion. Horretan zebilela, 2019ko abenduaren 31n, karabineroek tiro eman zioten ezkerreko begian eta hilabeteak eman behar izan zituen osatu arte.

2024an Terricidio erakusketa inauguratu zuen. Bertan, erakusten ziren argazki, bideo eta kontakizun laburretan Coquimbo, Valparaiso, Araucanía eta Los Rios eskualdeetako gizarte eta ingurumen gatazkak ikus zitezkeen, bai eta komunitateetan, bereziki indigenetan, eragiten dituzten ondorioak ere.  Terricidio hitzaz eta erakusketaren zergatiaz, honela dio Krammek: «Terrizidio kontzeptuarekin topo egin nuen eta askoz osoagoa iritzi nion. Nik Ekozidio hitza erabiltzen nuen, baina Terrizidiok askoz gehiago biltzen du. Maputxeen, herri indigenen, akulturazioaz, lurraldeetako antzinako herrietako biztanleen espiritualtasunaren erailketaz, horretaz guztiaz hitz egiten du terrizidio hitzak, eta baita industriak edo jendearen bizimoduak berak eragindako ekosistemen, Lurraren erabateko suntsipenaz ere». (...) «Industriak suntsitutako lurraldeetan gertatzen ari den emakumeen erresistentzia ikusarazi nahi izan nuen, eta, aldi berean, gogoeta eragin, batez ere gazteengan, haiek inspiratu nahi izan nituen naturaren, geratzen zaigun jatorrizko natura eskasaren, babesaren partaide izateko».

Txileko 8M Koordinakunde Feministako giza eskubideen arloko bozeramailea izan zen, eta baita Txilen poliziaren indarkeriak eragindako begi-traumen biktimak batzen dituen koordinakundeko kide ere. Horrez gain, zenbait argazki-lehiaketatan epaimahaikidea eta hizlaria izan da.

 Atentatuak 
ezkerrera|thumb|Simón Bolívar zubia, Kolonbia eta Venezuela arteko mugan. Bertan, eraso zioten Nicole Krammi 2019ko otsailean

 Cúcuta 
2019ko otsailaren 23an, Cúcutan, Kolonbiako mugan, Venezuelako herriarentzado laguntza humanitarioaren bidalketaz informazioa jasotzen ari zela, Venezuelako Guardia Nazionaleko bi sarjentu desertoreetako batek maneiatutako tanketa batek jendetzari oldartu zitzaion eta Kramm harrapatu zuen. Harrapaketak zauriak eragin zizkion hanketan.

Venezuelako gobernuak tratamendu medikoak eskaini zizkion salaketa legalik jar ez zezan. 2019ko ekainean Santiagora itzuli zen.

 2019ko Txileko protestak 
2019ko abenduaren 31ko gauean, 23:00ak inguruan, Karabineroen Indar Berezietako patruila batek argazkilari eta telebista-kamera talde bati eraso egin zion Baquedano plazatik, protesta sozialaren gune neuralgikotik, gertu pasatzen ari zirela. Talde horretan Nicole Kramm zegoen, besteak bezala kale-protestei buruzko informazioa eta bere dokumentala osatzeko materiala biltzen.

Karabineroek tiro eman zioten Krammi ezkerreko begian balin batez. Bertan zeuden paramediko boluntarioek eta osasun brigadistek artatu zuten. Ondoren, Providenciako El Salvador Ospitalera eraman zuten, eta han begiko ikusmenaren %95eko galera diagnostikatu zioten. Gau hartan, beste bost lagunek begia galdu zuten leku berean, Nicole zauritu aurretik eta ondoren, balin eta gas negar-eragileen tiroen ondorioz.

Harrezkero Trauma Okularra jasan duten Biktimen Koordinakundeko kide da.

 Oharrak 

 Erreferentziak 

 Kanpo estekak 

 Nicole Kramm, fotoperiodista: “El extractivismo también arrasa con la espiritualidad de los pueblos”  (2025-06-29), La Raza Cómica, Elkarrizketa
 Rodríguez, Alana; Martín, Nicole (2020-05-06), Autocuidado y organización en Chile-Entrevista a Nicole Kramm, Revista Colibrí, Elkarrizketa
 Maldonado Caballero, Claudia (2026-01-25), Nicole Kramm Caifal, reportera gráfica, sobre su exposición Terricidio: “Quise visibilizar la resistencia de las mujeres en territorios devastados por la industria”, País Circular, Elkarrizketa
 Nicole Kramm Caifal: Sort Docs Films
 Fotógrafa NICOLE KRAMM, Premio Rodrigo Rojas de Negri: "Mi trabajo INCOMODA AL PODER”, YouTubeko La voz de los que sobran kanalean
 T1E8: Conferencia "Imágenes de un Proceso Social" por Nicole Kramm, fotógrafa documental chilena, YouTubeko Los Fotonautas kanalean
 El Ojo Fotográfico: Nicole Kramm // Fotografía Documental, YouTubeko Ojo con la Foto kanalean

Kategoria:Txileko emakumeak
Kategoria:Emakume argazkilariak
Kategoria:Emakume dokumentalgileak
Kategoria:Emakume ekintzaileak